# data[].attributes.body
ראשית צפו בסרטון שלמטה ולאחר הצפייה היכנסו לצפות בזה:
http://www.mako.co.il/news-military/politics-q4_2016/Article-9fe88f03eefc851004.htm

# data[].attributes.attachment_link.readable_text
תלמידים חסרי ניסיון עורכים ברית מילה לאוכלוסיות מוחלשות, מוהלים מנוסים מרוויחים על גבן: הרב אליהו אסולין מחדרה, מוהל מומחה מטעמה של הרבנות הראשית, הוא בעל ותק של 33 שנים במקצוע. עד היום הוא זכה למול, לטענתו, אלפי תינוקות בישראל. אלא שיש תינוקות שהרב אסולין בוחר שלא למול בעצמו - במקומו יישלחו למשימה תלמידים לא מנוסים, כאלה שההכשרה היחידה שעברו היא תשלום כסף. הם יישלחו למול תינוקות של משפחות המשתייכות לאוכלוסיות החלשות ביותר - כך נחשף בתחקיר חטיבת החדשות של תאגיד השידור הציבורי "כאן" שערך אוריה אלקיים.

לעדכונים נוספים ושליחת הסיפורים שלכם - היכנסו לחדשות 2 בפייסבוק

בתחקיר נחשפת השיטה של המוהלים. כך נשמע הרב אסולין בשיחה עם התחקירן: "בשבוע הבא אתה עושה כרטיס ביקור שלך: 'מוהל', ואתה מחלק בגני ילדים ובטיפות חלב, שיידעו שאתה מוהל. אני שם לך תעודה ברבנות הראשית, אני כבר מקדם אותך שנה, אבל אתה לא מראה אותה לאף אחד. זה רק בשביל שזה יקדם אותך ברבנות".

הרב סיפר לו כי את ה'התנסויות' בעריכת ברית מילה, יבצע המתלמד על תינוקות מאוכלוסיות חלשות: "אבל למה הרב לקח אותי לפיליפינים? לאלה הפיליפינים?", שאל התחקירן - והרב השיב: "למה אלה, אין להם אבא, אין להם אמא, אז מה שתעשה - אין שום בעיה. הבנת? גם אם תחתוך עקום, לא יגידו לך כלום, כי הם לא מבינים כלום. אתה הבנת?".

תמורת 11 אלף דולר מתחיל תחקירן "כאן" מסלול מהיר בדרך להיות מוהל מוסמך. "למה שמישהו ייקח אותי בכלל? אני תלמיד", תוהה התחקירן - והרב משיב: "הם אתיופים, אתה עושה לאתיופים. הם לא מבינים מי נגד מי, אל תדאג, את זה תשאיר לי". והרב המשיך: "יש את האתיופים הרגילים ויש גם סודנים, יותר גרועים. הם שחורים כמו כושים".

"אתה מתנסה עליהם, הם בשר תותחים"

בתיעוד שמובא בתחקיר, הרב מציע למתלמד הטרי להתלוות אליו למשפחה ממוצא אריתראי. אל העסקה הזו, בין התלמיד למוהל המומחה, מתווסף "מתווך". הוא המקשר בין משפחות של עובדים זרים, בעיקר בדרום תל אביב, לבין מוהלים שמביאים איתם, ללא ידיעת המשפחות, תלמידים מתנסים.

"שלא יקלטו שאתה תלמיד, לא נורא לטעות" | צילום: רויטרס

"אתה נכנס כמו מוהל ותיק. אין שאלות, אין תשובות, הם ערניים מאוד מאוד, שהם לא יקלטו שאתה תלמיד", אומר המתווך. בתמונות שמגיעות מדירת חדר בדרום תל אביב, מתבצע ההליך. האם לא מודעת לעסקה המשולשת - התלמיד יהיה זה שימול, הרב יקבל את הדולרים ומהם יופרש החלק למתווך.

התחקירן אינו מוכן לבצע את ההליך מבלי שהתנסה בו מעולם והרב נאלץ לבצע אותו בעצמו: "למה כולם באים אליהם? כי שם אתה לומד", מספר הרב לתחקירן, "זה בשר תותחים, כמו שאומרים".
"ואם הייתי עושה טעות על הילד?", שואל התחקירן את הרב, "לא קרה שום דבר אנחנו מתקנים את זה. יש לנו כלים, חוט קשירה, יש הכל".

אותו הרב אסולין הוזכר גם בכתבתו של יאיר שרקי במהדורה המרכזית לפני כשנה וחצי - השיטה אותה שיטה. אז גילו הורים לילד שלא הפסיק לדמם לאחר המילה, כי מי שביצע את ההליך היה מתלמד במקומו של הרב אסולין. מאז, שכלל הרב אסולין את השיטה.

אבל הרב אסולין אינו המוהל הבכיר שהחליט לגלגל כסף על חשבון האוכלוסיות הללו. כך נשמעה השיחה עם מוהל בראשון לציון: "עם אתיופים אתה לא יכול לבוא. היה מקרה באשדוד, שבאו וניסו להתחכם והמוהל עמד ועשה לתלמיד שלו: 'קח תעשה', והוא עשה. אחר כך הגישו תביעה לבית המשפט. היום חלק מהאתיופים נהיו אינטליגנטיים גם כן, אל תחשוב - עברה תקופה, הם למדו".

הרב אליהו אסולין מסר בתגובה: "מדובר בקלטת מבושלת, חתוכה וערוכה שהוזמנה על ידי גורמים פוליטיים בחדרה המבקשים לפגוע במפעל חיים של 35 שנה. לא אתייחס לאסופת רכילויות והשמצות שבוימו ביד גסה לצורך הכתבה. זכיתי למול אלפי ילדים מהעדה האתיופית ואני רואה בזאת שליחות קודש. אמשיך להקדיש את חיי לציבור".

מהרבנות הראשית נמסר: "איננו מסכימים להליך המקוצר שעולה מהכתבה ורואים אותו בחומרה, כמו גם את ניצול השכבות החלשות. אם הדברים המתוארים בכתבה נכונים, אנו רואים זאת בחומרה".

# data[].attributes.attachment_link.title
החדשות - תחקיר: חסרי ניסיון הופכים ל"מוהלים" של אוכלוסיות...

# data[].attributes.attachment_link.description
תלמידים חסרי ניסיון עורכים ברית מילה לאוכלוסיות מוחלשות, מוהלים מנוסים מרוויחים על גבן: הרב אליהו אסולין מחדרה, מוהל מומחה מטעמה של הרבנות הראשית, הוא בעל ותק של 33 שנים במקצוע. עד היום הוא זכה למול, לטענתו, אלפי תינוקות בישראל.

# data[].attributes.attachment_link.title
קובי אוז - שוועת עניים - הקליפ

# data[].attributes.attachment_link.description
להורדה מ-iTunes https://itunes.apple.com/il/album/sw-t-nyym/id819230074?i=819230171&uo=4&at=10layv מַצִּיל עָנִי מֵחָזָק מִמֶּנּוּ וְעָנִי וְאֶבְיוֹן מִגּוֹזְלוֹ שַׁוְעַת עֲנִיִּים אַתָּה תִשְׁמַע צַעֲקַת הַדַּל תַּקְשִׁיב וְתוֹשִיעַ. קובי אוז: כשהרשיתי לעצמי להלחין את המילים החזקות מתוך סידור התפילה רציתי לגרום להן לרדת מעולם הרוח והכוונות הנעלות אל הרחובות הקשים של ישראל 2009. מדרכות שעליהן עניים רבים, גלויים וסמויים, פוסעים ונרמסים.

# data[].attributes.attachment_link.title
מבט עם יעקב אילון - פליטים מסוריה זורמים לאירופה

# data[].attributes.attachment_link.description
23.08.15 פליטים מסוריה זורמים לאירופה ללא הפסקה. בסוף השבוע הם פרצו את גבולות מקדוניה בדרכם צפונה והאירופים מודאגים. דיווחו של כתב חדשות החוץ איתמר מאירי.

# data[].attributes.attachment_link.readable_text
189 אלף ניצולי שואה חיים בישראל, מתוכם 45 אלף מתחת לקו העוני - כך עולה מהדו"ח השנתי של הקרן לרווחה לנפגעי השואה שהוצג היום (שני), לקראת יום השואה. לפי הדו"ח, העוסק במצב הניצולים בישראל, בשנה האחרונה הורע מצבם הכלכלי של הניצולים - 30% מהם דיווחו כי נאלצו לוותר על מוצרי מזון ו-25% על תרופות וטיפול רפואי עקב מצבם הכלכלי.

39% מהניצולים העידו השנה כי היחס בין ההכנסות להוצאות אינו מאפשר להם לחיות בכבוד, לעומת 31% אשתקד. בנוסף, 67% העידו כי הם מוטרדים או די מוטרדים מהמצב הכלכלי שלהם בעתיד - עלייה של 7% לעומת 2014. קשיים נוספים שהועלו בדו"ח הם כי 27% מהניצולים העידו שלא התאפשר להם לחמם את ביתם בחודשי החורף האחרון, 73% סובלים מבעיות בריאותיות, 20% אינם מרגישים בטוחים בביתם ו-45% מרגישים בדידות רוב הזמן או מדי פעם.

מתוך 189 אלף ניצולי השואה, 66% הן נשים ו-33% חיים לבדם ונאלצים להסתדר בגפם. בשנה החולפת הקרן טיפלה בכ-194 אלף פניות של ניצולי שואה. מדי יום מתים כ-40 ניצולי שואה וכ-14,200 ניצולים מתים בשנה. המדינה מכירה לאורך השנים בקשישים נוספים כניצולי שואה, וועידת התביעות מכירה בהם כזכאים לסיוע. עם זאת, לפי הדו"ח, זוהי השנה הראשונה בה מספר ניצולי השואה בישראל הולך ומצטמצם.

הדו"ח כלל השנה שלושה סקרים - סקר בקרב ניצולי השואה, סקר בקרב בני הדור השני והשלישי וסקר בקרב הציבור הרחב. 43% מבני הדור השני והשלישי נאלצים לתמוך בבני משפחתם הניצולים, זאת בנוסף ל-13% שתמכו בעבר. כמו כן, 54% מבני הדור השני והשלישי אינם מרוצים מהאופן שבו מטפלת המדינה בצרכים של בני משפחתם ניצולי השואה.

74% מהציבור הרחב חושבים שהמדינה מטפלת בניצולי השואה בצורה לא טובה ו-45% מהציבור עדיין חשים שמרבית ניצולי השואה חיים בעוני. בנוסף, כמעט מחצית מהניצולים (49%) מאמינים שהמדינה צריכה לסייע לקשישים שאינם ניצולים באותה מידה שהיא מסייעת לניצולים. זאת, לעומת 40% שחשבו כך ב-2013.

הסקר בקרב הציבור הרחב מגלה כי כמעט מחצית מהציבור הישראלי חושש מחזרתה של שואה, ומרביתם אינם מקבלים את תופעת ההגירה לגרמניה בכלל ולברלין בפרט, כשבקרב ניצולי השואה 87% מתנגדים להגירה לגרמניה ולברלין. 46% מהציבור הרחב חוששים שהשואה יכולה לחזור, נתון דומה לשיעורם בקרב ניצולי השואה ובקרב בני הדור השני והשלישי העומד על 47%. בקרב הציבור הכללי, מדובר בעלייה של 5% לעומת 2014, אז רק 41% מהציבור העידו על חשש משואה נוספת.

לצד זאת, כמעט מחצית מהצעירים עד גיל 29 (46%) העידו כי אינם מכירים ולא הכירו ניצול שואה. בהתאם לכך, 46% מהניצולים מאמינים כי הדורות הבאים בישראל לא יזכרו את השואה לאחר מותם - עלייה של 9% לעומת השנה שעברה. זאת, לעומת 31% מהציבור הכללי שסבורים כי הדורות הבאים לא יזכרו את השואה כשכבר לא יהיו ניצולי שואה בחיים.

"הנתונים הנחשפים בדו"ח השנתי של הקרן מעידים יותר מהכל על הצורך הדחוף במתן מענה רחב ככל הניתן לאותם ניצולים", אמר מנכ"ל הקרן לרווחה לנפגעי השואה רוני קלינסקי. "למרות שינויים מבורכים, אנו רואים שעדיין יותר מדי ניצולים סובלים ממגוון מצוקות וקשיים, ועל כולנו החובה להתגייס בהקדם על מנת לסייע להם. אנו חייבים להציב את הנושא בראש סדר העדיפויות הלאומי ולדאוג שאת שנותיהם האחרונות הניצולים יעברו ברווחה ובקיום בכבוד".

יו"ר הקרן לרווחה לנפגעי השואה, ח"כ אבי דיכטר (הליכוד), הוסיף כי "הקרן רואה את חמש השנים הקרובות כשנות המאמץ האחרון, לאפשר לניצולי השואה - חלילה לא למות בכבוד, אלא לחיות בכבוד. זה המנדט של הקרן וזה האתגר שלנו. בישראל ישנם כמעט 190 אלף ניצולי שואה, כ-20% מהמקרים החריגים מהווים 80% מהבעיות הקשות באמת בקרב הניצולים, אולם דווקא במקרים אלה המערכות אינן בנויות לספק מענה".

﻿

# data[].attributes.attachment_link.title
דו"ח: 189 אלף ניצולי שואה חיים בישראל, 24% מתחת לקו העוני

# data[].attributes.attachment_link.description
189 אלף ניצולי שואה חיים בישראל, מתוכם 45 אלף מתחת לקו העוני - כך עולה מהדו"ח השנתי של הקרן לרווחה לנפגעי השואה שהוצג היום (שני), לקראת יום השואה. לפי הדו"ח, העוסק במצב הניצולים בישראל, בשנה האחרונה הורע מצבם הכלכלי של הניצולים - 30% מהם דיווחו כי נאלצו לוותר על מוצרי מזון ו-25% על תרופות וטיפול רפואי עקב מצבם הכלכלי.

# data[].attributes.headline
האדם והסביבה

# data[].attributes.subject
האדם והסביבה

# data[].attributes.headline
אחריות הדדית

# data[].attributes.subject
אחריות הדדית

# data[].attributes.body
פרויקט במעורבות חברתית